Drie vas oor rooftog en aanval op polisiebeampte | Maroela Media
Drie vas oor rooftog en aanval op polisiebeampte
Drie verdagtes is in hegtenis geneem nadat hulle glo 'n vrouepolisiebeampte en 'n winkel in die Wes-Kaap beroof het.
Konst. Noloyiso Rwexana, woordvoerder van die polisie, het gesê die polisievrou het Vrydag omstreeks 21:00 na 'n winkel in Goodwood geloop. "Sy is glo deur drie verdagtes genader wat haar van haar amptelike vuurwapen en trouring beroof het."
Die verdagtes het glo hierna 'n winkel beroof en van die toneel gevlug. Die verdagtes, onderskeidelik 23, 24 en 29 jaar, is egter kort hierna in hegtenis geneem. Volgens Rwexana is van die gesteelde goedere in hul besit gevind, maar die polisiebeampte se amptelike vuurwapen nog nie opgespoor nie.
Die verdagtes sal binnekort in die Goodwood-landdroshof verskyn.
En aiie goeie burgers moet lei onder die vuurwapen wette
Die skaal moet n slag balanseer word met wapens
Waarom geskok oor die toename van moorde op polisiebeamptes. As weerlose kon sy nie haar vuurwapen beskerm nie en nog minder dit self hanteer.
Ons almal is nou "sagte teikens". Niemand is bestand teen 'n krimineel/e nie.
Kan mense minder gal braak. Hulle sal hul self nie kan teen staan teen soo n tiepe aanval nie . Om drie aanvalers teen te staan as jy dit nie verwag nie is on moontlik behalwe as jy soeperman is. Dis moet nie die vrou blameer nie.